《显道庭中有白鸡冠花烂熳作云容状赋庭中瑞气诗以寄余次韵 其一》
宋代·欧阳澈

云涌中庭剪异葩，纷纷郁郁叠轻纱。观光虽屡经群目，荐瑞由轻庆一家。

雨洗晶荧飘玉叶，烟滋淡伫簇琼花。多应绰约东邻女，轻伴仙翁咀绛霞。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。